Държавен вестник, бр. 38, 2010 г., стр. 19

БРОЙ  38	
Д Ъ Р Ж А В Е Н  В Е С Т Н И К 	
СТР.  19  
МИНИСТЕРСТВО
НА ВЪНШНИТЕ РАБОТИ
СПОГОДБА
между правителството на Република България 
и правителството на Френската република 
относно Френското училище „Виктор Юго“ 
в София
(Одобрена с Решение № 223 от 20 април 2010 г. 
на Министерския съвет. В сила от 23 април 
2010 г.)
Правителството на Република България и 
правителството на Френската република, на­
речени по-долу „страните“,
като отчитат:
– общата воля за развитие на все по-тясно 
сътрудничество в областта на културата и об­
разованието,
– активното участие на България в Междуна­
родната организация на франкофонията, чийто 
асоцииран член е от 1991 г., а пълноправен 
член – от октомври 1993 г.,
– съществуването в София от 1966 г. на учи­
лище, станало впоследствие „Френско училище 
„Виктор Юго“, наричано по-долу „училището“,
– принадлежността на училището към мре­
жата от институции с френско обучение в чуж­
бина, което се провежда по учебни програми, 
педагогически цели и правила на организация, 
приложими за държавните образователни ин­
ституции във Франция, и официалното при­
знаване, с което се ползва в това си качество 
от Френското министерство на националното 
образование,
– Съвместната декларация, подписана на 
4 октомври 2007 г. от министъра на външните 
работи и европейските въпроси на Френска­
та република и министъра на образованието 
и науката на Република България по повод 
посещението в България на Президента на 
Френската република – Никола Саркози, в 
която търсенето на дългосрочно и подходящо 
решение за установяването на Френското учи­
лище „Виктор Юго“ се смята от първостепенен 
и неотложен интерес за двете страни,
– разговорите между министър-председателя 
на България г-н Бойко Борисов и  министър-
председателя на Франция г-н Франсоа Фийон 
в Париж на 12 октомври 2009 г.,
– временното преместване на училището и 
необходимостта от намиране на дългосрочно и 
подходящо решение за приемането при добри 
условия на 750 ученици,
– ангажиментът, поет от Столична община, 
да съдейства за дългосрочното установяване на 
Френското училище „Виктор Юго“ с безвъз­
мездно предоставяне на подходящ терен;
се договориха за следното:
Член 1
1. Правителството на Република България 
дава на Френското училище „Виктор Юго“статут 
на юридическо лице в съответствие с българ­
ското законодателство. На училището ще бъде 
издаден служебно единен идентификационен код 
по БУЛСТАТ. Административното и финансовото 
управление на училището се осъществява от 
българския клон на Асоциацията на Френското 
училище „Виктор Юго“ – асоциация с нестопан­
ска цел с обществена полза, вписана с Решение 
на Софийския градски съд от 18 август 2003 г., 
наричана по-долу „асоциацията“. 
2. Страните потвърждават, че дейностите на 
училището и на асоциацията са подчинени на 
българското законодателство с изключение на 
условията в спогодбата.
Член 2
1. Френското училище „Виктор Юго“ орга­
низира и провежда обучение на деца и ученици 
от детската градина до последния гимназиален 
клас.
2. Училището провежда обучение по учебни 
програми, педагогически цели и правила на 
организация, приложими за държавните обра­
зователни институции във Франция съгласно 
подписаната Конвенция между Агенцията за 
френско обучение в чужбина (наричана по-долу 
„агенцията“) и асоциацията. 
3. Училището подготвя учениците за френ­
ските изпити и дипломи. Организацията на 
обучението подлежи годишно на одобрение 
от агенцията.
4. Училището приема ученици от всички 
националности, пребиваващи в България и 
владеещи френски език на подходящо за съ­
ответния клас ниво.
5. В рамките на капацитета си училището 
осъществява прием на деца и ученици без по­
знания по френски език в детската градина и 
в началната образователна степен.
6. Директорът носи пълна отговорност за 
организацията, педагогическите дейности и 
училищния живот в училището. Целият пер­
сонал на училището е под негово ръководство. 
Директорът на училището се назначава и по­
лучава възнаграждение от агенцията. Неговата 
власт се упражнява под контрола на посланика 
на Франция.
Член 3
Правителството на Република България ще 
съдейства за предоставянето на подходящ терен 
или сграда на Френското училище „Виктор 
Юго“ в изпълнение на Съвместната декларация 
от 4 октомври 2007 г.
Член 4
Правителството на Република България 
няма финансови задължения по отношение на 
оборудването и функционирането на училището 
освен посочените в чл. 3 на спогодбата.